**Årsrapport 2023 for Neurocenter Østerskoven**

Neurocenter Østerskoven – kort fortalt

Neurocenter Østerskoven er et døgnbaseret rehabiliteringstilbud målrettet mennesker med moderat til meget svær erhvervet hjerneskade og tilsvarende til mennesker med medfødt hjerneskade. NCØ varetager Region Nordjyllands samlede indsats for specialiseret døgnrehabilitering.

I 2024 er der i alt 20 budgetterede pladser på tilbuddet efter Barnets Lov §43 og Lov om Social Service §107. Pladserne er fordelt på 12 pladser for borgere med erhvervet hjerneskade og otte pladser for borgere med medfødt hjerneskade.

Status

NCØ´s udfordringer med bæredygtighed, særligt den økonomiske, har været til gentagne drøftelser og orienteringer mellem Region Nordjylland og de nordjyske kommuner i diverse fora, såsom DAS, DAS FU og Ekspertpanelet, over en årrække, hvorfor beskrivelsen af NCØ´s bæredygtighed i denne rapport holdes på et minimum og der henvises i stedet til den nyligt godkendte afrapportering (behandlet i DAS d. 22.01.24) fra den tværgående arbejdsgruppe nedsat i DAS regi.

For at imødekomme den kommunale efterspørgsel på pladser til borgere med erhvervet hjerneskade er der indgået en ny aftale mellem kommuner og region om at reducere antallet af døgnpladser fra 14 til 12 budgetterede pladser til borgere med erhvervet hjerneskade, idet den maksimale dagsbelægning i 2023 har været 12 pladser. Belægningsprocenten reduceres dertil fra 90 til 85, så det svarer til den gennemsnitlige belægning i 2023. Ved at reducere belægningsprocenten til 85, svarer det til en gennemsnitlig belægning på 10,2 pladser. Det svarer overvejende til den gennemsnitlige belægning for borgere med erhvervet hjerneskade i 2023 (10,1 pladser). Samtidig er antallet af budgetterede pladser på afdelingen for medfødt hjerneskade opjusteret med to pladser, fra seks til otte, for at imødekomme de seneste års efterspørgsel og den deraf afledte overbelægning.

De beskrevne ændringer vil samtidig medføre en takstændring for pladser til borgere med erhvervet hjerneskade fra 6.534 kr. pr. borger pr. døgn til 7.026 kr. pr. borger pr. døgn, under forudsætning af, at de kommer ind på samme antal timer, som der var indeholdt i den tidligere takst. En difference på 492 kr. pr. borger pr. døgn. Ændringerne trådte i kraft d. 1. februar 2024 efter godkendelse i DAS d. 22. januar 2024. Som en del af de strukturelle ændringer for NCØ medfører det ligeledes en ny takst for borgere med medmødt hjerneskade. Det betyder at denne takst er steget fra 5.039 kr. i 2023 til 5.599 kr. fra d. 1. marts 2024. Dette er ligeledes godkendt i DAS d. 22. januar 2024.

I 2023 var der et økonomisk underskud på ca. 4,2 mio. kr. Dette er en underskudsreduktion på ca. 7,1 mio. kr. i forhold til 2022, hvor underskuddet lød på ca. 11,3 mio. kr. Som tidligere nævnt henvises der til den nyligt godkendte afrapportering for yderligere beskrivelser af tilbuddets bæredygtighed. For 2024 forventes der en yderligere underskudsreduktion på godt 2,8 mio. kr. Det betyder at det forventede underskud for Østerskoven i 2024 forventes at være på ca. 1,4 mio. Da de nye takster for erhvervet hjerneskade og medfødt hjerneskade først er trådt i kraft hhv. d. 1. februar 2024 og d. 1. marts 2024 opnås der ikke en fuld effekt af disse for budgetåret 2024. Samtidig er den nye takst for borgere med erhvervet hjerneskade kun gældende for ny-indskrevne borgere (gældende d. 1. februar 2024). Dette betyder, at der ikke kan forventes en fuldkommen økonomisk balance i 2024.

Økonomi

|  |  |  |  |
| --- | --- | --- | --- |
| Rehabiliteringsophold – Medfødt hjerneskade | 2022 | 2023 | 2024  (forventet) |
| Kapacitet | 6 | 6 | 8 |
| Realiseret aktivitet | 10,8 | 9,4 |  |
| Budgetteret belægning (%) | 95,0% | 97,5%\*\* | 97,0% |
| Realiseret belægning (%) | 180,0% | 156,7% |  |

|  |  |  |  |
| --- | --- | --- | --- |
| Rehabiliteringsophold – Erhvervet hjerneskade | 2022 | 2023 | 2024  (forventet) |
| Kapacitet | 18,0\* | 14 | 12 |
| Realiseret aktivitet | 10,8 | 10,1 |  |
| Budgetteret belægning (%) | 90% | 95% | 85% |
| Realiseret belægning (%) | 60,1% | 72,1% |  |

\*Vægtet gennemsnit for perioden. I 1. halvår var der 22 pladser, mens der i 2. halvår var 14 pladser.

\*\*Vægtet gennemsnit perioden. I 1. halvår var den budgetterede belægning på 95%, mens den i 2. halvår var på 100%.

## Budget og regnskab

|  |  |  |  |
| --- | --- | --- | --- |
| År | 2022 | 2023 | 2024  (forventet) |
| Budget | | | |
| Bruttoomkostningsbudget | 46.082.221 | 39.615.377 | -42.398.591 |
| Regnskab | | | |
| Takstindtægter | -40.480.982 | -43.554.988 | -46.172.879 |
| Direkte udgifter | 40.907.164 | 36.530.014 | 36.693.604 |
| Administration | 5.129.285 | 4.807.257 | 3.619.563 |
| Central ledelse og administration | 1.565.429 | 1.731.300 | 1.882.200 |
| Ejendoms- og kapitalomkostninger | 3.864.238 | 4.085.945 | 4.747.320 |
| Tilsyn og udvikling | 356.907 | 623.972 | 617.886 |
| I alt | 11.342.041 | 4.223.500 | 1.387.694 |

Udvikling af Neurocenter Østerskoven

**Organisatorisk udvikling** *I september 2023 skiftede NCØ område internt i Region Nordjyllands Specialsektor fra Området for Rehabilitering og Socialt Udsatte Borgere til Området for Kommunikation og Specialpædagogik. I dette område er der i højere grad mulighed for at skabe de rette forudsætninger for faglige synergieffekter, samtidig med at området har en organisatorisk opbygning af en volumen, som kan medvirke til at understøtte NCØ´s gode udvikling.*

**Ledelsesstruktur** *Ved sidste års årsrapport var det beskrevet at der var en rekrutteringsproces i gang for at finde en permanent tilbudsleder for den daværende konstituerede leder. Pr. 1. juni 2023 blev Tina Lundquist Christensen ansat som tilbudsleder for NCØ. Troels Møller har siden haft enkelte opgaver i relation til NCØ, bl.a. som delt formand for den tværgående arbejdsgruppe og fortsætter sin rolle i samme gruppe, som fremover skal agere følgegruppe for de anbefalede initiativer.*

*Pr. 1. marts 2024 er afdelingsleder for afdelingen for medfødt hjerneskade fratrådt sin stilling og der er aktuelt en rekrutteringsproces i gang mhp. at få ansat en erstatning pr. 1. juni 2024.*

**Kompetenceudvikling** *Pr. 1. november 2023 har NCØ ansat endnu en psykolog (tilbuddet har i alt to), som bl.a. har til opgave at levere indsatser ift. bearbejdning af sygdomsforløbet og den aktuelle situation mv. Alle borgere vurderes ift. behov og vil tilbydes en konkret indsats, hvis der er behov for dette. Indsats afstemmes mellem kommune og region i forbindelse med indskrivning og målfastsættelse.*

**Andet** *Som en del af anbefalingerne fra den tværgående arbejdsgruppe har der desuden været bred enighed på tværs om at styrke dialogen mellem kommuner og NCØ. Derfor er der aftalt oprettelse af flere nye dialog- og mødefora for at styrke og øge samarbejdet både på tilbuds- og virksomhedsniveau. Dette omfatter:*

* *NCØ indgår som et fast punkt på det kommende Hjerneskadeforum Nordjylland som er under oprettelse*
* *NCØ bliver et fast punkt i Ekspertpanelet under DAS Social*
* *Der oprettes et årligt samarbejdsmøde mellem Neurocenter Østerskoven de 11 nordjyske kommuner*
* *NCØ bliver et fast punkt på de strategiske møder mellem Region Nordjylland og de enkelte nordjyske kommuner*
* *der oprettes praksisnære møder mellem Region Nordjylland og de enkelte nordjyske kommuner, med drøftelser af bl.a. opholdslængde, oplevelse af indsatser mv.*
* *NCØ bliver et fast punkt på - samt deltager i Hjerneskadekoordinatornetværket i Nordjylland*

*Der er i 2024 implementeret en ny ydelses- og takststruktur i Regionen, hvor taksterne for NCØ er baseret på denne fremadrettet.*